תמונת הניצחון

תמונת הניצחון הוא סרט קולנוע ישראלי בבימויו של אבי נשר שיצא לאקרנים ב-23 בדצמבר 2021. הסרט כולל את שחזור הקרב ונפילת קיבוץ ניצנים במלחמת העצמאות ומבוסס על אירועים אמיתיים. זוהי אחת ההפקות היקרות והגדולות בתולדות הקולנוע הישראלי.

הסרט היה מועמד ל-15 פרסי אופיר לשנת 2021, כולל הסרט הטוב ביותר. הוא זכה ב-3 פרסי אופיר: על הצילום הטוב ביותר, על האיפור הטוב ביותר ועל עיצוב התלבושות הטוב ביותר.

תקציר העלילה 
העלילה מתרחשת בין סוף שנת 1947 ליוני 1948, ומתמקדת בעיקר בימים שקדמו לקרב על ניצנים ובקרב עצמו (7 ביוני 1948), בסופו נכבש קיבוץ ניצנים והמגינים שנותרו בחיים נלקחו בשבי.

עיתונאי מצרי צעיר, מוחמד חסנין הייכל (אמיר ח'ורי), מתלווה אל כוח לוחמים מתנדבים מצרי היוצא לסייע לערבים הפלסטינים, כבמאי של סרט תעמולה כדי לתעד "תמונת ניצחון" של הצבא המצרי. הם מתמקמים בכפר שלמרגלות הקיבוץ בו חבריו, יחד עם מחלקה מחטיבת גבעתי, נערכים להגנה. את עינו של הבמאי צדה דמותה של מירה בן-ארי (ג'וי ריגר), אלחוטנית צעירה שהתגוררה בניצנים יחד עם בעלה ובנה הקטן ומסרבת להתפנות מהקיבוץ הנצור.

הפקה 
הסרט תוכנן להצטלם במרץ 2020, אך נדחה בעקבות מגפת הקורונה לחודש אפריל. סט הצילומים של הקיבוץ נבנה מחדש ותואם למראה הקיבוץ בזמן מלחמת העצמאות. על מנת להתאים את הסט אל מראה הקיבוץ, במאי הסרט, אבי נשר, צפה בקטעי ארכיון מסרטיו של מוחמד חסנין הייכל ונפגש עם מספר אנשים בקיבוץ. בסרט בוצעה עבודת אפקטים חזותיים מהגדולות שבוצעו בארץ עם למעלה מ-250 שוטים של אפקטים הכוללים – יריות, פיצוצים, השלמות טנקים, דם, מטוסים והכפלות ניצבים. בנוסף גם הים בנופי הלוקיישן הוא דיגיטלי לחלוטין.

שחקנים ודמויות

קישורים חיצוניים 

 
 "תמונת הניצחון" של אבי נשר: עימות עוצמתי בין היסטוריה ומיתולוגיה, שמוליק דובדבני, באתר ynet, 23 בספטמבר 2021
 האמת המתועדת והמיתוס ההיסטורי עומדים בסימן שאלה בסרטו החדש של אבי נשר, מרלין וניג, באתר מקור ראשון, 23 בספטמבר 2021
 
 
 
 "תמונת הניצחון" של אבי נשר מפוקפק מבחינה היסטורית, רעיונית ורגשית, אורי קליין, אתר הארץ, 26 בדצמבר 2021
 אלי אשד, הפולשים: סקירה על הסרט "תמונת ניצחון", באתר יקום תרבות, 10 בינואר 2022

הערות שוליים

סרטים בעברית
סרטים בספרדית
סרטים בערבית
סרטי 2021
סרטי אבי נשר
סרטי מלחמת העצמאות
סרטי מלחמה ישראליים
סרטי יונייטד קינג
סרטים ישראליים משנת 2021